अब मुम्बई में सड़क पर गाड़ी पार्क करना पड़ेगा बहुत महंगा, जानिए- कितना होगा जुर्माना  
मुम्बई में 146 स्थानों पर बीएमसी के सार्वजनिक पार्किंग स्थल
पार्किंग स्थल के एक किलोमीटर के दायरे में रोड पर 'नो पार्किंग'
शहर के प्रमुख चौराहों पर भी वाहन पार्क करने पर लगेगा दंड
मुम्बई में सड़क के किनारे पार्क होने वाली गाड़ियों से होने वाली ट्रैफिक जाम से निपटने के लिए बीएमसी ने अब गलत जगह पार्क गाड़ियों से एक हजार से 10 हजार तक का दंड वसूलने का फैसला लिया है.
बीएमसी के मुताबिक मुम्बई में 146 जगहों पर बीएमसी के सार्वजनिक पार्किंग स्थल हैं. इन स्थानों पर 34 हजार 808 गाड़ियां पार्क हो सकती हैं. इसलिए इन पार्किंग स्थलों से एक किलोमीटर दूर तक के इलाके की सड़कों को नो पार्किंग जोन बनाया जाएगा. इन सड़कों पर पार्क होने वाली गाड़ियों से एक हजार से लेकर 10 हजार तक का दंड वसूला जाएगा.
यह आदेश सात जुलाई से लागू होगा. बीएमसी के मुताबिक इसके अलावा महत्वपूर्ण चौराहों पर भी यह नियम लागू होगा. इससे मुम्बई में सड़क पर ट्रैफिक कम करने में आसानी होगी.